**RESYME` OG SPØRSMÅL FRA DAGENS TALE, DATERT 19.05.2019, VED PASTOR GJERMUND IGLAND**

**TEMA:** **Jesus berører oss og kaller oss til tjeneste**

Tekstene er hentet fra Johannes kap.20 og Johannes kap. 21

I Johannes evangelium leser vi en fantastisk beretning om hvordan Jesus møter sine disipler etter oppstandelsen og kaller dem til videre tjeneste.

Disiplene hadde fulgt Jesus tett i 3 år og bibelen forteller oss om mange, mektige opplevelser de hadde hatt sammen med ham.

Når Jesus møter Peter så spør Jesus ham ; « Elsker du meg ?» Han gjentar spørsmålet 3 ganger. Av historien vet vi at Peter fornektet Jesus 3 ganger. Han trengte tilgivelse og oppreisning for sviket. Det fikk han gjennom å bekrefte at han elsket Jesus.

I Ap.gj. 12.6 leser vi om et møte som setter Peter i stand til å følge Jesus livet ut.

Når var det sist gang, du kjente at Jesus kalte på deg? Jesus møter oss personlig og ber oss følge ham, slik han gjorde med Peter. Men kallet går til oss personlig. Hva andre gjør er ikke så viktig, men hva jeg gjør er viktig ( Joh.21. 21 -23.)

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.